પ્રતિલિપિ અમારું એક સહિયારું યુવાસાહસ છે. પ્રતિલિપિનો એક્માત્ર હેતુ એવા સહુને જોડવાનો છે, જેઓ ભાષાબાધ વિના લખવા, વાંચવા અને વંચાવવામાં રસ ધરાવે છે. પ્રતિલિપિના માધ્યમથી અમે બંગાળી, ગુજરાતી અને તમિલ જેવા વિવિધ ભાષાના ‘ચેતન ભગતો’ની ઓળખાણ કરાવવા માગીએ છીએ. પ્રતિલિપિ એક એવું પ્લૅટફૉર્મ છે, જ્યાં એક સર્જક તેની સર્જનશક્તિને કોઈપણ સ્વરૂપમાં અને કોઈપણ ભાષામાં અજમાવી શકે છે; પછી એ ચાર પંક્તિની કવિતા હોય કે ચારસો પાનાની નવલકથા. એકવીસમી સદીના પ્રેમાનંદ અને કલાપી સાથે વાત કરવાની ઇચ્છા કોને ન હોય ! અને અમે તમારી ઇચ્છાઓનો આદર કરીએ છીએ. પ્રતિલિપિના માધ્યમથી તમે તમારા પસંદીદા લેખકો અને કવિઓ સાથે સીધો વાર્તાલાપ કરી શકો છો. પ્રતિલિપિ પર તમે તમારા પસંદીદાં ઈ-પુસ્તકોની ખરીદી પણ કરી શકો છો. પ્રતિલિપિની સહુથી વધુ આવકાર્ય ખાસિયત એ છે કે તમે ઇચ્છો ત્યારે તમારા સર્જનનું પબ્લિકેશન પણ કરી શકો છો, જે તદ્દન નિઃશુલ્ક છે.